*Patvirtinti Lietuvos mėsinių galvijų augintojų ir gerintojų asociacijos 2021 m. liepos 12 d. Tarybos sprendimu.*

**LIETUVOS MĖSINIŲ GALVIJŲ AUGINTOJŲ IR GERINTOJŲ ASOCIACIJOS  
KLUBŲ STEIGIMO TVARKA**

1. Lietuvos mėsinių galvijų augintojų ir gerintojų asociacijoje (toliau – LMGAGA arba Asociacija) gali būti steigiami padaliniai, neturintis juridinio asmens teisių, kurie vadinami Klubais. Klubai steigiami pagal šiuos kriterijus:
   1. Konkrečios mėsinių galvijų veislės klubas, vienijantis patvirtintų selekcinių programų dalyvius, kurių atitinkamos veislės auginamų karvių skaičius Lietuvoje (pagal ŽUIKVC duomenis) yra ne mažesnis kaip 1300 vnt;
   2. Jungtinis, mažų populiacijų mėsinių galvijų veislių klubas, vienijantis patvirtintų selekcinių programų dalyvius ir kitų veislių augintojus, kurių atitinkamos veislių auginamų karvių skaičius Lietuvoje (pagal ŽUIKVC duomenis) yra mažesnis kaip 1500 vnt;
2. Asociacijoje negali būti pripažinti du ir daugiau, tapačios mėsinių galvijų veislės arba jungtiniaitų pačių veislių klubai.
3. Klubo steigimo iniciatoriai (iniciatyvinė grupė) įvykus klubo steigiamąjam susirinkimui LMGAGA tarybai pateikia prašymus steigti Klubą, susirinkimo protokolą, patvritintus įstatus. LMGAGA nariai, norėdami įstoti į Klubą pateikia rašytinį prašymą bei LMGAGA Tarybos patvirtintos formos deklaraciją.
4. LMGAGA nario, kurio deklaracijos duomenys neatitinka tikrovės, yra šalinami iš Klubo LMGAGA Tarybos teikimu ir Klubo valdybos sprendimu.
5. Klubas steigiamas LMGAGA Tarybos sprendimu, esant ne mažiau kaip 5 LMGAGA narių - atitinkamos veislės mėsinių galvijų augintojų prašymui steigti ir įstoti į atitinkamos veislės Klubą.
6. LMGAGA Tarybos sprendimas apie Klubo steigimo procedūros pradžią yra išviešinamas LMGAGA internetiniame puslapyje [www.lmga.lt](http://www.lmga.lt). LMGAGA viešai paskelbia apie Klubo steigiamojo susirinkimo datą, laiką ir vietą bei Klubo steigiamojo susirinkimo darbotvarkės klausimus. Klubo steigiamajamame susirinkime Klubo nariai išsirenka valdybą ir Klubo pirmininką.
7. Steigiamajam Klubo susirinkimui pirmininkauja LMGAGA Prezidentas arba Direktorius. Steigiamąjį susirinkimą protokoluoja susirinkimo išrinktas sekretorius.
8. Klubų nuostatai, dalyje dėl Klubo siūlomų kandidatų į LMGAGA Tarybą įsigalioja nuo atitinkamo LMGAGA įstatų pakeitimo įsigaliojimo, renkant naują LMGAGA Tarybą.
9. LMGAGA tarybos pripažinti klubams yra skiriamas 1000 eurų kasmetinis finansavimas iš LMGAGA biudžeto.
10. Klubo steigiamąjį protokolą tvirtina LMGAGA Taryba. Klubas laikomas įsteigtu po LMGAGA Tarybos patvirtinimo.